Oslo 16. februar 2017

**Referat fra ledermøte torsdag 16. februar kl. 09.00 – 11.30**

**Sted: Møterom hos rektor/direktør**

tilstede: Suzanne Bjørneboe, Jon Refsdal Moe (til 1045), Hege Nyborg, Tore Dingstad, Ellen Aslaksen, Karianne Bjellås Gilje (til 1045), Merete Lingjærde, Annemarie Bechmann Hansen, Jørn Mortensen (ref)

1. Kommunikasjon – oppgavebeskrivelse førstekontakt

v/ Atle Faye

*Møtet diskuterte notatet Atle presenterte etter diskusjon i ledermøtet 9. feb. Notatet fanger opp mye av diskusjonen som var, men avdelingene har behov for fokus på engelsk tekster, på utførere, og at ansvarsforholdet mellom dekan og førstelinjekontakt avklares (slik at ”forhandlinger” skal unngås).*

*Det var diskusjon om engelsk språk.*

*KHiOs språkpolitikk sier overordnet: ”…engelsk (…) brukes der det er hensiktsmessig for å nå KHiOs mål om å tilby stuider på høyt, internasjonalt nivå og å delta i den internasjonale utviklingen inn KUF”. Videre heter det i vedtatt språkpolitikk at: ”Det er et mål at ekstern kommunikasjon på KHiOs nettsider skal foreligge på både norsk og engelsk”. – Denne policyen er klar. Engelsk skal anvendes både der det er hensiktsmessig* og *på KHiOs nettsider.*

*Møtet ser også at det prioriteres strengere i oppgavebeskrivelsen slik den kommer til uttrykk i den forelagte utlysningsteksten.*

*Kommunikasjonssjef, direktør og rektor følger opp notatet.*

*Dekan S Bjørneboe tilbyr seg å sitte i intervjugruppa for ny stilling som kommunikasjonsrådgiver.*

2. Årsrapport 2016

Se vedlegg

Til gjennomsyn og kommentarer.

*Møtet responderte svært positivt på utkastet. Møtet kom med forslag til justeringer.*

3. Deltaker til utvikling av veiledende retningslinjer kunstnerisk phd.

Se vedlegg

Ledermøtet drøfter deltaker fra KHiO.

*Møtet er enig i at det bør utviklet ett sett med phd retningslinjer. Dette bør være KHiOs holdning. Rektor spør Per Roar Thorsnes, alternativt Jeannette Christensen om å delta i HURs arbeidsgruppe*

4. Eventuelt

- SAR konferansen

*Rektor forespurte om det var mulig å reise én dag tidligere til SAR konferanse, for å besøke institusjon i samme runde. Dette viste seg vanskelig å få til, så dekanene melder seg selv på konferansen.*

*- Direktør etterspurte evt undervisningsaktivitet som KD besøk kan oppleve fredag 17. feb.*